《桂枝香·武夷九曲》
宋代·佚名

武夷九曲。甚乐响云韶，旆走星纛。更捧琼浆九酝，蟠桃初熟。元来崧岳生申旦，会群仙、献长生箓。岁寒堂上，冰壶影里，长跨青鹿。记往日、堤沙旧筑。有书龠金腾，勋写歌鹄。更化和朝，半是世臣乔木。明年瑞庆才经月，侍重瞳、应奉卮玉。此时奋建联班，却将万年齐祝。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。